Diari Oficial de la Generalitat Valenciana


Sumari del DOGV 5200, del 16-02-2006 (2006/1417)

Convocatòria i bases per a la provisió d'una plaça de tècnic mitjà d'informàtica.
---------------------------------------------------------------------------------

### Dades del document

Número de DOGV
:   5200

Data del DOGV
:   16-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1417


Data del document
:   18-01-2006

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * professió de la informàtica
    * concurs administratiu
    * administració local

Convocatòria i bases per a la provisió d'una plaça de tècnic mitjà d'informàtica. [2006/A1417]  
Convocatòria i bases específiques, aprovades per la Resolució de l'Alcaldia de data 18 de gener del 2006, que han de regir (juntament amb les bases generals publicades en el BOP núm. 2, de data 3 de gener de 1996), el procés selectiu per a la provisió d'una plaça de tècnic mitjà d'informàtica, vacant en la plantilla de funcionaris d'este Ajuntament   
Primera. Denominació de la plaça  
Tècnic mitjà d'informàtica.  
Segona. Naturalesa  
Funcionarial, classificada en el grup B, escala d'administració especial, subescala tècnica.  
Tercera. Nombre de places  
Una.  
Quarta. Titulació exigida  
Estar en possessió del títol de diplomat universitari en Informàtica, enginyer tècnic en Informàtica o complir les condicions per a obtindre el document acreditatiu d'estes titulacions en la data que finalitze el termini de presentació d'instàncies.  
Cinquena. Tribunal específic  
Assessors del tribunal que podran assistir a la sessió amb veu però sense vot:  
Un especialista de valencià.  
Sisena. Sistema de selecció  
Concurs oposició.  
Setena. Drets d'examen  
25 euros. Les persones interessades efectuaran l'ingrés en el següent número de compte: La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 8374055776. El justificant de l'ingrés haurà d'entregar-se juntament amb la instància. Podran quedar exempts del pagament dels mencionats drets els aspirants que acrediten una greu situació econòmica, per mitjà de la presentació de l'oportú certificat de l'oficina d'ocupació, on conste que estant desocupat no percep cap prestació ni subsidi de desocupació  
Huitena. Exercicis de l'oposició  
8.1 Exercicis obligatoris i eliminatoris. Es qualificaran de 0 a 10 punts, i caldrà, per a aprovar, obtindre com a mínim 5 punts.  
Primer. Consistirà a contestar un qüestionari de cent preguntes de resposta alternativa, de les dos parts en què es dividix el temari que s'adjunta com a annex.   
Segon. Consistirà a desenvolupar per escrit dos temes de la segona part del temari, triats a l'atzar. En este exercici es valoraran els coneixements sobre cada un dels temes, la claredat d'exposició i la capacitat de síntesi de l'aspirant  
Tercer. Consistirà a realitzar un xicotet programa informàtic, triat a l'atzar, realitzat en algun dels llenguatges de programació ressenyats (JAVA, ASPE, PHP) i referit a una de les matèries del temari annex. Es valoraran tant la funcionalitat del programa com la seua presentació.   
8.2 Exercici obligatori i no eliminatori.  
Quart exercici. consistirà en la realització de dos proves:   
1) Coneixement oral del valencià, per mitjà d'una lectura d'un text triat pel tribunal i conversació sobre aquell; 2) Coneixement escrit del valencià, per mitjà d'una traducció del valencià al castellà i del castellà al valencià d'un text triat pel tribunal, durant un temps màxim de 40 minuts. La qualificació global d'este exercici serà de 0 a 2 punts.  
Novena. Concurs de mèrits  
Finalitzats els exercicis de la fase d'oposició, es procedirà a realitzar el concurs entre els aspirants que hagueren superat els exercicis de la fase anterior, d'acord amb el barem següent:  
9.1 Experiència professional (fins a un màxim de 3 punts)  
9.1.1 Per haver prestat servicis en l'administració local en una plaça igual o semblant a la que es convoca, per cada mes 0,10 punts.  
9.1.2 Per haver prestat servicis en altres administracions públiques, en una plaça igual o semblant a què es convoca, per cada mes 0,05 punts.  
9.2 Cursos de formació.  
Per haver participat en cursos de perfeccionament en matèria específica relacionada amb el lloc de treball a cobrir, realitzats i organitzats per entitats públiques, o reconeguts per elles, fins a un màxim de 2 punts, segons el barem següent:  
. Cursos de 25 o més hores, 0,25 punts per curs.  
. Cursos de 40 o més hores, 0,50 punt per curs.  
. Cursos de 100 o més hores, 1 punt per curs.  
. Cursos de 200 o més hores, 1,5 punts per curs.  
9.3 Titulacions addicionals.  
Qualsevol titulació acadèmica d'igual o superior nivell a l'exigit per a pertànyer al respectiu grup de titulació, exclosa la que se sol·licita com a requisit: 1 punt cada una d'elles, amb un màxim de 2 punts.  
L'orde derivat de la qualificació definitiva estarà determinada per la suma de puntuacions obtingudes en el conjunt de les fases del procés selectiu.  
Deu. Temari  
Matèries comunes  
Tema 1. La Constitució espanyola de 1978. Principis generals. Drets i deures fonamentals dels espanyols.  
Tema 2. La Corona. Les Corts Generals. El Govern i l'administració. El poder judicial.  
Tema 3.Organització territorial de l'Estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i organització.  
Tema 4. Fonts del dret públic. La llei: les seues classes. El reglament: les seues classes. Altres fonts del dret administratiu.  
Tema 5. Principis generals del procediment administratiu. Normes reguladores. Dies i hores hàbils, còmput de terminis. Recepció i registre de documents.  
Tema 6. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.  
Tema 7. Els recursos administratius. Classes: recurs ordinari, recurs de revisió. El recurs contenciós administratiu.  
Tema 8. Règim local espanyol. Principis constitucionals. La província: organització i competències.  
Tema 9. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències. Funcionament dels òrgans col·legiats locals.  
Tema 10. Personal al servei de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.  
Tema 11. Principis generals i classes de contractes administratius en l'esfera local. La selecció del contractista. Drets i deures dels contractistes i de l'administració.  
Tema 12. Hisendes locals. Classificació dels ingressos.  
Matèries específiques  
Tema 1. Arquitectura de computadors. Perifèrics i interfases.  
Tema 2. Arquitectura de computadors avançada. Computadors vectorials. Sistemes multiprocessadors. Computació paral·lela i distribuïda.  
Tema 3. Sistemes operatius. Arquitectura i funcionament general. Servidors de fitxers, impressió, gestió d'usuaris, configuració, servidors de terminals.  
Tema 4. Sistemes operatius comercials: Windows 2000. Windows XP. LINUX. Arquitectura.  
Tema 5. Disponibilitat. Sistemes tolerants a errors. Maquinari, programari.   
Tema 6. Sistemes de transmissió de dades. Mitjans de transmissió. Tipus de xarxes.  
Tema 7. Xarxes d'àrea local: estàndards, topologia, electrònica de xarxa, gestió i administració.  
Tema 8. Tecnologies de comunicacions en banda ampla. RDSI, XDSL, ATM, ràdio enllaç. Conceptes generals.  
Tema 9. Tecnologia client / servidor. Tecnologia multicapa.   
Tema 10. Protocols jerarquitzats. Conceptes generals. Model de referència ISO: definició, jerarquització del model i nivells.  
Tema 11. Tecnologia de sistemes distribuïts: dispositius de xarxa. Protocol ARP, SNMP, RMON, ICMP, UDP i TCPIP.  
Tema 12. Tecnologia de sistemes distribuïts: xarxes de computadors. Direccionament Internet. Direccionament IP. IPV6. Routers IP d'altes prestacions. Routers d'espina dorsal (Backbone routers). Protocols de passarel·la (Gateway).  
Tema 13. Arquitectura de desenvolupament d'aplicacions en entorn distribuït. Especificacions: COM, CORBA i SOAP. Model d'objectes. Escalabilitat i servicis.  
Tema 14. Internet. Estructura i funcionament. Organització. Modes d'accés. Aplicacions (navegadors). Protocols. Servicis Internet (correu electrònic, servicis web, FTP, Telnet), configuració i estàndards utilitzats.  
Tema 15. Enginyeria de la programació. Estructures discretes. Algoritmes i complexitat. Llenguatges i gramàtiques. Compiladors.  
Tema 16. Llenguatges de programació. JAVA, ASPE, PHP.  
Tema 17. Llenguatges d'aplicacions distribuïdes. Llenguatges de marques. Llenguatges d'intercanvi d'informació. Llenguatges de presentació de la informació.  
Tema 18. Sistemes oberts: programari lliure. Sistemes operatius. Aplicacions de sistema (servidors de bases de dades, servidors d'aplicacions, servidors de missatgeria, servidors de mapes, servidors de vídeo / àudio, servidors de flux de treball, etc.).  
Tema 19. Portals corporatius: definició, estructura de continguts. Anàlisi de necessitats.  
Tema 20. Comerç electrònic: definició, tipus d'arquitectures. Sistemes de pagament electrònic.  
Tema 21. Sistemes d'informació geogràfica. Definició. Arquitectura. Implementació.  
Tema 22. Gestió i tècniques de formació: e-learning.  
Tema 23. Enginyeria del programari. Introducció. Cicles de vida, ferramentes CASE. Generació automàtica de codi. Reusabilitat de components.  
Tema 24. Anàlisi orientada a objectes. Conceptes bàsics. Notació UML. Diagrama de: classes, casos d'ús, interacció, estat, activitat i implementació.  
Tema 25. Sistemes multimèdia. Definició. Arquitectura. Implementació.  
Tema 26. Desenvolupament d'interfícies gràfiques d'usuari.  
Tema 27. Control i gestió de projectes: planificació, organització, seguiment, estimació de costos.  
Tema 28. Anàlisi de risc del projecte: producte, processos, persones i tecnologia.  
Tema 29. Plec de condicions tècniques: estructura, definició de requisits, criteris i tècniques d'avaluació d'alternatives.  
Tema 30. Adquisició de productes i servicis informàtics. Estudi d'alternatives.  
Tema 31. Pla informàtic. Justificació. Estructura. Alternatives.  
Tema 32. Sistemes de gestió de fitxers. Sistemes de gestió de base de dades. Generalitats.  
Tema 33. Estratègies d'emmagatzemament per a grans volums de dades. Tecnologia Fibre Channel, SANT, NAS, VLDB.  
Tema 34. Bases de dades relacionals. Tecnologia.  
Tema 35. Bases de dades orientades a objecte. Tecnologia.  
Tema 36. Anàlisi de bases de dades. Model semàntic. Model entitat - relació. Model orientat a objectes.  
Tema 37. Data Warehouse. Extracció de dades (data mining).   
Tema 38. Administració de bases de dades. Conceptes generals. Diferències bàsiques dels estàndards de mercat: Oracle, SQL, INFORMIX.  
Tema 39. Llenguatge SQL. Optimització de sentències.  
Tema 40. Seguretat dels sistemes d'informació: funció informàtica de l'organització. Polítiques de seguretat. Plans de contingència.  
Tema 41. Seguretat dels sistemes d'informació: seguretat física. Seguretat lògica. Seguretat de bases de dades.  
Tema 42. Seguretat en el desenvolupament i explotació d'aplicacions.  
Tema 43. Estàndards de polítiques, normes i procediments de seguretat, control i desenvolupament de sistemes d'informació de l'administració pública. Reglament tècnic de mesures de seguretat per a l'aprovació i l'homologació d'aplicacions i mitjans de tractament automatitzat de la informació (DOGV núm. 3.667).  
Tema 44. Auditoria de sistemes d'Informació. Control intern. Auditoria de projectes informàtics. Auditoria de bases de dades. Auditoria de desenvolupament i adquisició d'aplicacions.  
Tema 45. Criptografia: història. Teoria de nombres. Sistemes de clau pública. Sistemes de clau privada.  
Tema 46. Firma digital. Certificació digital. Entitats de certificació.  
Tema 47. Llei 34/2002, d'11 de juliol, de Servicis de la Societat de la Informació i de Comerç Electrònic, i Llei 32/2003, General de Telecomunicacions. Decret Llei 14/1999, de firma digital. Decret 87/2002, de maig, del Govern Valencià, pel qual es regula la utilització de la firma electrònica avançada en la Generalitat Valenciana.  
Tema 48. Llei 16/1993, d'Incorporació al Dret Espanyol, la Directiva 91/250/CEE, de 14 de maig de 1991, sobre la protecció jurídica de programes d'ordinador.  
Tema 49. Decret Llei 14/1999, de firma digital. Decret 87/2002, de 30 de maig, del Govern valencià, pel qual es regula la utilització de la firma electrònica en la Generalitat Valenciana.  
Mislata, 18 de gener del 2006.. L'alcalde: Manuel Corredera Sanchis.